Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 104/07, 125/08, 36/09, 150/11, 144/12, 19/13- pročišćeni tekst, 137/15-ispravak, 123/17, 98/19 i 144/20) i članka 22. Statuta Grada Raba („Službene novine Primorsko-goranske županije“ broj 4/21), Gradsko vijeće Grada Raba, na sjednici održanoj 29. rujna 2021. godine, donijelo je

ODLUKU

o davanju suglasnosti

za provedbu ulaganja na području Grada Raba za projekt „ Rekonstrukcija (prenamjena)

Područne škole Banjol“

Članak 1.

U svrhu prijave na natječaj iz Programa ruralnog razvoja Republike Hrvatske za razdoblje 2014. - 2020., unutar mjere *Mjere 07 „Temeljne usluge i obnova sela u ruralnim područjima“* Podmjera 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

kojeg je objavilo Ministarstvo poljoprivrede za razdoblje od 2014. do 2020. godine, Gradsko vijeće Grada Raba ovom Odlukom daje suglasnost za provedbu projekta „Rekonstrukcija (prenamjena) Područne škole Banjol“, za potrebe Dječjeg vrtića Pahuljica.

Članak 2.

Prijavitelj predmetnog projekta na Natječaj iz prethodnog članka ove Odluke bit će Grad Rab, te na projektu neće sudjelovati partneri.

Članak 3.

Projekt će biti realiziran u naselju Banjol, koje prema rezultatima popisa Državnog zavoda za statistiku iz 2011. godine broji 1971 stanovnika.

Predmet predloženog projekta je rekonstrukcija Područne škole Banjol za potrebe Dječjeg vrtića Pahuljica, koja se nalazi na katastarskoj čestici označenoj kao k.č.br. 449/2 k.o. Banjol.

Članak 4.

Nakon provedbe projekta, predmetnom zgradom će upravljati Grad Rab.

Članak 5.

Projekt će biti realiziran sukladno Prilogu 10. Natječaja - Opis projekta.

Članak 6.

Ova Odluka stupa na snagu danom donošenja, a objavit će se u „Službenim novinama Primorsko-goranske županije“.

KLASA: 023-06/21-02/04

URBROJ: 2169-01-02/03-21-6

Rab, 29. rujna 2021.

GRADSKO VIJEĆE GRADA RABA

Predsjednik

Željko Dumičić